หนูทานยาคุมฉุกเฉินไปวันที่5เมษายน แล้วมีเลือดออกเหมือนเป็นเมนส์วันที่11เมษายนแค่1วันแล้วก็หมดไป นี่เป็นผลข้างเคียงของยาคุมฉุกเฉินและถือว่าเป็นประจำเดือนของรอบถัดไปด้วยรึเปล่าคะ? รอบเดือนนี้ปกติหนูจะตกไข่วันที่13-14เมษายน ช่วงวันของการตกไข่จะเปลี่ยนไหมคะ?
สวัสดีค่ะ หลังจากทานยาคุมฉุกเฉินไประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ซึ่งเลือดที่ออก ถือเป็นผลข้างเคียงจากยา ไม่ใช่ประจำเดือนจริงๆดังนั้น หากทานยาคุมฉุกเฉินไปในวันที่ 5 เม.ย. แล้ววันที่ 11 เม.ย. มีเลือออกมา 1 วัน หากไม่ใช่ช่วงวันที่ประจำเดือนควรจะมา ก็น่าจะเกิดจากผลของยาได้ และไม่ได้อันตรายอะไรส่วนประจำเดือนนริงๆ นั้น อาจมาในช่วงเวลาเดิม หรือมาช้ากว่าปกติก็ได้ ซึ่งรวมถึงการตกไข่ด้วย ที่อาจเกิดขึ้นในช่วงเวลาเดิม หรืออาจทำให้การตกไข่เลื่อนออกไปได้ และเมื่อการตกไข่เลื่อนออกไป ประจำเดือนก็ย่อมเลื่อนไปด้วยเช่นกัน